**Α Ν Α Κ Ο Ι Ν Ω Σ Η**

 **ΚΑΤΑΤΑΚΤΗΡΙΕΣ ΕΞΕΤΑΣΕΙΣ 2023-2024**

**ΚΑΤΗΓΟΡΙΕΣ ΠΤΥΧΙΟΥΧΩΝ - ΠΟΣΟΣΤΟ**

Το ποσοστό των κατατάξεων των πτυχιούχων Πανεπιστημίου, Τ.Ε.Ι. ή ισοτίμων προς αυτά, Α.Σ.ΠΑΙ.Τ.Ε., της Ελλάδος ή του εξωτερικού (αναγνωρισμένα από τον Δ.Ο.Α.Τ.Α.Π.), καθώς και των κατόχων πτυχίων ανώτερων σχολών υπερδιετούς και διετούς κύκλου σπουδών αρμοδιότητας Υπουργείου Παιδείας και Θρησκευμάτων και άλλων Υπουργείων, ορίζεται σε ποσοστό 12% επί του αριθμού των εισακτέων κάθε ακαδημαϊκού έτους σε κάθε Τμήμα Πανεπιστημίου, Τ.Ε.Ι. ή Α.Σ.ΠΑΙ.Τ.Ε.

**ΕΞΕΤΑΖΟΜΕΝΑ ΜΑΘΗΜΑΤΑ**

**ΚΑΤΑΤΑΞΗ στο Α' ΕΞΑΜΗΝΟ**

Προγραμματισμός Η/Υ

Μαθηματικά Ι

Φυσική

**ΚΑΤΑΤΑΞΗ στο Γ' ΕΞΑΜΗΝΟ**

Μηχανολογική Σχεδίαση με CAD Ι (εξέταση υποψηφίων στο λογισμικό διανυσματικής σχεδίασης σε δύο διαστάσεις Autocad)

Αντοχή Υλικών

Θερμοδυναμική Ι

**ΚΑΤΑΤΑΞΗ στο Ε' ΕΞΑΜΗΝΟ**

Τεχνολογία Μεταλλικών Υλικών

Μηχανική των Ρευστών Ι

Στοιχεία Μηχανών Ι

Η ύλη των εξεταζόμενων μαθημάτων καθώς και τα συγγράμματα είναι τα ίδια με τα αντίστοιχα μαθήματα και τα συγγράμματα του προπτυχιακού προγράμματος σπουδών του τμήματος.

**ΠΡΟΕΛΕΥΣΗ ΥΠΟΨΗΦΙΩΝ ΑΠΟΦΟΙΤΩΝ**

**ΚΑΤΑΤΑΞΗ στο Α' ΕΞΑΜΗΝΟ**

1. Πτυχιούχοι Σχολών ΑΕΙ της ημεδαπής και αλλοδαπής.
2. Απόφοιτοι Τμημάτων Τ.Ε.Ι. (πλην των Τμημάτων Μηχανολογίας, Ενεργειακής Τεχνολογίας και Οχημάτων).
3. Απόφοιτοι Ανώτερων Σχολών Υπερδιετούς Κύκλου Σπουδών (ΑΣΥΚΣ) αρμοδιότητας ΥΠΕΠΘ και άλλων Υπουργείων.
4. Πτυχιούχοι Ανωτέρων Σχολών Διετούς Κύκλου Σπουδών.
5. Απόφοιτοι όλων των Σχολών / Τμημάτων ελληνικών ΑΕΙ και των ισότιμων και αντίστοιχων της αλλοδαπής, που δεν αναφέρθηκαν σε κάποια από τις υπόλοιπες κατηγορίες.

**ΚΑΤΑΤΑΞΗ στο Γ' ΕΞΑΜΗΝΟ**

1. Απόφοιτοι Σχολών Θετικών Επιστημών, ημεδαπής και ισοτίμων σχολών αλλοδαπής των εξής τμημάτων: Εφαρμοσμένων Μαθηματικών και Φυσικών Επιστημών, Γεωλόγων, Βιολόγων, Μαθηματικών, Φυσικών, Χημικών, Πληροφορικής, Επιστήμης & Τεχνολογίας των Υλικών, Τεχνολογίας & Συστημάτων Παραγωγής.
2. Απόφοιτοι μάχιμοι Αξιωματικοί Στρατιωτικών Σχολών Ευελπίδων, Αεροπορίας (Ικάρων – Ιπτάμενοι, Ελεγκτές Αεράμυνας) και Ναυτικών Δοκίμων (Μάχιμοι).

**ΚΑΤΑΤΑΞΗ στο Ε' ΕΞΑΜΗΝΟ**

1. Απόφοιτοι Πολυτεχνικών Σχολών, ημεδαπής και ισότιμων σχολών αλλοδαπής των εξής τμημάτων: Πολιτικών Μηχανικών, Αρχιτεκτόνων Μηχανικών, Ναυπηγών Μηχανικών, Ηλεκτρολόγων Μηχανικών και Μηχανικών Υπολογιστών, Χημικών Μηχανικών, Μηχανικών Μεταλλείων και Μεταλλουργών, Μηχανικών Παραγωγής και Διοίκησης, Μηχανικών Περιβάλλοντος, Μηχανικών Χωροταξίας, Μηχανικών λοιπών ειδικοτήτων.
2. Απόφοιτοι Τμημάτων Μηχανολογίας, Ενεργειακής Τεχνολογίας και Οχημάτων των Τ.Ε.Ι.
3. Απόφοιτοι Μηχανικοί Στρατιωτικών Σχολών Ευελπίδων (Σώμα Τεχνικό ή Μηχανικό), Αεροπορίας (Ικάρων – Μηχανικοί) και Ναυτικών Δοκίμων (Μηχανικοί).

**Ημερομηνίες Υποβολής Αιτήσεων**

Η αίτηση και τα δικαιολογητικά των πτυχιούχων υποβάλλονται σύμφωνα με την αριθμ.Φ1/192329/Β3/13-12-2013 Υπουργική Απόφαση (ΦΕΚ 3185/16-12-2013 τ. Β΄) στο Τμήμα υποδοχής από 1 έως 15 Νοεμβρίου 2023.

**Χρόνος Διενέργειας Εξετάσεων**

Οι κατατακτήριες εξετάσεις θα διενεργηθούν, σύμφωνα με την αριθμ. Φ1/192329/Β3/13-12-2013 Υπουργική Απόφαση (ΦΕΚ 3185/16-12-2013 τ. Β΄), κατά το διάστημα από 1 έως 20 Δεκεμβρίου 2023. Το πρόγραμμα εξετάσεων θα ανακοινωθεί από τη Γραμματεία του Τμήματος τουλάχιστον δέκα (10) ημέρες πριν την έναρξη εξέτασης του πρώτου μαθήματος.

**Δικαιολογητικά**

1. Αίτηση του ενδιαφερόμενου (Γραμματεία – Ηλεκτρονικά Έντυπα Γραμματείας).

Σε περίπτωση που η αίτηση αποσταλεί ταχυδρομικά, απαιτείται γνήσιο της υπογραφής του/της αιτούντα/αιτούσης)

2. Αντίγραφο πτυχίου ή πιστοποιητικό περάτωσης σπουδών (Απλή φωτοτυπία).

Η Γραμματεία του Τμήματος ελέγχει αν το ίδρυμα απονομής του τίτλου αλλοδαπού ιδρύματος ανήκει στο Εθνικό Μητρώο Αναγνωρισμένων Ιδρυμάτων της αλλοδαπής και αν ο τύπος του τίτλου αυτού ανήκει στο Εθνικό Μητρώο Τύπων Τίτλων Σπουδών Αναγνωρισμένων Ιδρυμάτων που είναι αναρτημένα στον ιστότοπο του ΔΟΑΤΑΠ.

**Προφορική Εξέταση**

Με την υπ. αριθ. 92983/Ζ1/11-06-2015 Υπουργική Απόφαση (ΦΕΚ 1329 Β’/2-7-2015) Τροποποιήθηκε η με αρ. Φ.1/192329/Β3/13/13−12−2013 (ΦΕΚ 3185 Β΄) Υπουργική Απόφαση σχετικά με τη «Διαδικασία κατάταξης πτυχιούχων Τριτοβάθμιας Εκπαίδευσης.» με την προσθήκη του άρθρου 4, το οποίο ορίζει τα κάτωθι:

«Οι υποψήφιοι προς κατάταξη πτυχιούχοι Τριτοβάθμιας Εκπαίδευσης με αναπηρία και ειδικές μαθησιακές ανάγκες εξετάζονται προφορικά ή γραπτά ανάλογα με τις δυνατότητές τους και συγκεκριμένα:

Εξετάζονται προφορικά κατόπιν αιτήσεώς τους οι υποψήφιοι προς κατάταξη, οι οποίοι αδυνατούν να υποστούν γραπτή εξέταση επειδή:

* είναι τυφλοί, σύμφωνα με το Ν. 958/1979 (ΦΕΚ 191 Α΄) ή έχουν ποσοστό αναπηρίας στην όρασή τους τουλάχιστον 67% ή είναι αμβλύωπες με ποσοστό αναπηρίας στην όραση τους τουλάχιστον 67%,
* έχουν κινητική αναπηρία τουλάχιστον 67% μόνιμη ή προσωρινή, που συνδέεται με τα άνω άκρα,
* πάσχουν από σπαστικότητα των άνω άκρων,
* πάσχουν από κάταγμα ή άλλη προσωρινή βλάβη των άνω άκρων, που καθιστά αδύνατη τη χρήση τους για γραφή,
* παρουσιάζουν ειδικές μαθησιακές δυσκολίες, όπως δυσλεξία, δυσγραφία, δυσαριθμησία, δυσαναγνωσία, δυσορθογραφία.

Η σχετική αίτηση υποβάλλεται στη Σχολή, στην οποία επιθυμούν να καταταχθούν, συνοδευόμενη από σχετική γνωμάτευση σύμφωνα με το ισχύον κάθε φορά σύστημα πιστοποίησης αναπηρίας της οικείας υγειονομικής επιτροπής, από την οποία να προκύπτει ότι δεν είναι δυνατόν να εξεταστούν γραπτώς.»

 ΓΡΑΜΜΑΤΕΙΑ ΜΗΧΑΝΟΛΟΓΩΝ ΜΗΧΑΝΙΚΩΝ